
ব্র্যাক ব্যাংকের শিক্ষাবৃত্তি
নিউজ ডেস্ক,  বিডিনিউজ টোয়েন্টিফোর ডটকম
Published: 2014-08-30 20
[image: http://d30fl32nd2baj9.cloudfront.net/media/2014/08/30/brac-bank-brac-university.jpg/ALTERNATES/w620/Brac-bank-brac-university.jpg]
বেসরকারী ব্র্যাক ইউনিভার্সিটির মেধাবী ও আর্থিকভাবে অস্বচ্ছল শিক্ষার্থীদের শিক্ষাবৃত্তি দিবে ব্র্যাক ব্যাংক।
  
সোমবার এক সংবাদ বিজ্ঞপ্তিতে ব্র্যাক ব্যাংক জানায়, এবিষয়ে সম্প্রতি উভয় প্রতিষ্ঠানের মধ্যে একটি শিক্ষাবৃত্তি চুক্তি স্বাক্ষর হয়েছে। যার আওতায় ব্র্যাক ইউনিভার্সিটিতে উচ্চশিক্ষার জন্য মেধাবী কিন্তু অস্বচ্ছল শিক্ষার্থীদের বৃত্তি প্রদান করবে ব্র্যাক ব্যাংক।
ব্র্যাক ব্যাংক-এর ব্যবস্থাপনা পরিচালক ও প্রধান নির্বাহী কর্মকর্তা সৈয়দ মাহবুবুর রহমান এবং ব্র্যাক ইউনিভার্সিটি-এর ট্রেজারার সুখেন্দ্র কুমার সরকার চুক্তি স্বাক্ষরের পর চুক্তিপত্র হস্তান্তর করেন।
এসময় আরও উপস্থিত ছিলেন ব্র্যাক ইউনিভার্সিটি-এর উপ-উপাচার্য প্রফেসর ফুয়াদ এইচ মল্লিক এবং ব্র্যাক ব্যাংক-এর হেড অফ কমিউনিকেশন ও সার্ভিস কোয়ালিটি জীশান কিংশুক হক।

